ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สบ. 28/2547

เรื่อง  การกําหนดค่าธรรมเนียมการยื่นแบบแสดงรายการข้อมูล

การจดทะเบียน และการยื่นคําขอต่าง ๆ

\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2547 เป็นต้นไป


ข้อ ๒ ให้ยกเลิก

(1)  ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 10/2541 เรื่อง  การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 10 เมษายน พ.ศ. 2541

(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 33/2541 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 2) ลงวันที่ 30 มิถุนายน พ.ศ. 2541

(3) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 48/2541 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 3) ลงวันที่ 4 ธันวาคม พ.ศ. 2541

 (4) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 8/2542 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 4) ลงวันที่ 22 กุมภาพันธ์ พ.ศ. 2542

(5) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 5/2543 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 5) ลงวันที่ 25 กุมภาพันธ์ พ.ศ. 2543

(6)  ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 9/2543 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 6) ลงวันที่ 2 มีนาคม พ.ศ. 2543

(7) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 24/2543 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 7) ลงวันที่ 5 มิถุนายน พ.ศ. 2543

(8) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 38/2543 เรื่อง  การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 9) ลงวันที่ 5 กันยายน พ.ศ. 2543 

(9) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 42/2543 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ(ฉบับที่ 10)  ลงวันที่ 12 กันยายน พ.ศ. 2543

(10) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 45/2543 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 11)  ลงวันที่ 13 กันยายน พ.ศ. 2543

(11) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 52/2543 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 12)  ลงวันที่ 16 ตุลาคม พ.ศ. 2543

(12)  ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 58/2543 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 13)  ลงวันที่ 23 พฤศจิกายน พ.ศ. 2543

(13)  ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 61/2543 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 14)  ลงวันที่ 23 พฤศจิกายน พ.ศ. 2543

(14) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 68/2543 เรื่อง  การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 15)  ลงวันที่ 21 ธันวาคม พ.ศ. 2543

(15) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 15/2544 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 16)  ลงวันที่ 27 มีนาคม พ.ศ. 2544

(16) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 30/2544 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 17)  ลงวันที่ 27 กรกฎาคม พ.ศ. 2544

(17) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 44/2544 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 18)  ลงวันที่ 16 ตุลาคม พ.ศ. 2544

(18) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 50/2544 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 19)  ลงวันที่ 26 ตุลาคม พ.ศ. 2544

(19) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 4/2545 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 20)  ลงวันที่ 18 มกราคม พ.ศ. 2545

(20) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 13/2545 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 21)  ลงวันที่ 27 กุมภาพันธ์ พ.ศ. 2545

(21) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 48/2545 เรื่อง  การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 22)  ลงวันที่ 26 ธันวาคม พ.ศ. 2545

(22) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 56/2546 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 23)  ลงวันที่ 26 ธันวาคม พ.ศ. 2546

(23) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 2/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 24)  ลงวันที่ 14 มกราคม พ.ศ. 2547

(24) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 26/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 25)  ลงวันที่  22 มิถุนายน พ.ศ. 2547


ข้อ ๓ ในประกาศนี้

“สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


หมวด ๑ การออกหลักทรัพย์และการเสนอขายหลักทรัพย์

                              


ข้อ ๔ ให้ผู้เสนอขายหลักทรัพย์ชําระค่าธรรมเนียมเมื่อมีการยื่นแบบแสดงรายการข้อมูลการเสนอขายหลักทรัพย์ตามหลักเกณฑ์ที่กําหนดไว้ตามประกาศนี้ เว้นแต่ผู้เสนอขายหลักทรัพย์ที่เป็น

(1)  บริษัทที่ออกหุ้นเพื่อรองรับใบสําคัญแสดงสิทธิที่จะซื้อหุ้นที่มีอายุไม่เกินสองเดือนนับแต่วันที่ออกซึ่งระบุไว้ในใบสําคัญแสดงสิทธินั้น และได้เสนอขายใบสําคัญแสดงสิทธิที่จะซื้อหุ้นนั้นให้แก่ผู้ถือหุ้นของบริษัทที่ออกหลักทรัพย์ดังกล่าวตามสัดส่วนการถือหุ้น ให้ได้รับยกเว้นไม่ต้องชําระค่าธรรมเนียมตามข้อ 5(1)

(2)  บริษัทที่ออกหุ้นเพื่อรองรับใบแสดงสิทธิในการซื้อหุ้นเพิ่มทุนที่โอนสิทธิได้ ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขออนุญาตเสนอขายหุ้นที่ออกใหม่เพื่อรองรับใบแสดงสิทธิในการซื้อหุ้นเพิ่มทุนที่โอนสิทธิได้ และการอนุญาต ให้ได้รับยกเว้นไม่ต้องชําระค่าธรรมเนียมตามข้อ 5(1)

(3)  บริษัทที่เสนอขายหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายหลักทรัพย์ที่ออกโดยบริษัทต่างประเทศให้แก่กรรมการหรือพนักงานของบริษัทหรือบริษัทย่อยในประเทศไทย   ให้ได้รับยกเว้นไม่ต้องชําระค่าธรรมเนียมตามข้อ 5(2)

(4)  บริษัทที่เสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยโดยบริษัทย่อยของตลาดหลักทรัพย์แห่งประเทศไทยให้ได้รับยกเว้นไม่ต้องชําระค่าธรรมเนียมตามข้อ 5

(5) บริษัทที่เสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย ให้ได้รับยกเว้นไม่ต้องชําระค่าธรรมเนียมตามข้อ 5(2)


ข้อ ๕ การชําระค่าธรรมเนียมการยื่นแบบแสดงรายการข้อมูลการเสนอขายหลักทรัพย์ให้เป็นดังนี้

(1)  ค่าธรรมเนียมครั้งแรก ชําระเมื่อยื่นแบบแสดงรายการข้อมูลการเสนอขายหลักทรัพย์ต่อสํานักงาน

(2) ค่าธรรมเนียมครั้งต่อไป ให้ผู้เสนอขายหลักทรัพย์ซึ่งเป็นบริษัทที่ออกหลักทรัพย์ ชําระเพิ่มเติมอีกภายในวันที่ 30 เมษายน ของทุกปี โดยให้เริ่มในปีถัดจากปีที่แบบแสดงรายการข้อมูลการเสนอขายหลักทรัพย์มีผลใช้บังคับ จนกว่าหน้าที่ของบริษัทที่ออกหลักทรัพย์ในการจัดทําและส่งงบการเงินและรายงานเกี่ยวกับฐานะการเงินและผลการดําเนินงานตามมาตรา 56 จะสิ้นสุดลง


ข้อ ๖ ค่าธรรมเนียมครั้งแรกตามข้อ 5(1) ให้คิดในอัตราดังนี้ 

(1)  กรณีเสนอขายหุ้น ให้คิดในอัตราร้อยละ 0.08 ของมูลค่าของหุ้นทั้งหมดที่เสนอขาย

ในการคํานวณมูลค่าของหุ้นที่เสนอขาย ให้ใช้ราคาเสนอขายหุ้นเป็นฐานในการคิดค่าธรรมเนียม

(2)  กรณีเสนอขายหุ้นกู้ ให้คิดในอัตราดังนี้

                          (ก)  หุ้นกู้ที่ออกโดยบริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย หรือที่ออกโดยนิติบุคคลที่มีกฎหมายเฉพาะจัดตั้งขึ้น ให้คิดในอัตราร้อยละ 0.02 ของมูลค่าของหุ้นกู้ทั้งหมดที่เสนอขาย

                          (ข)  หุ้นกู้ที่ออกโดยบริษัทอื่นนอกจาก (ก) ให้คิดในอัตราร้อยละ 0.04 ของมูลค่าหุ้นกู้ทั้งหมดที่เสนอขาย

                          ในการคํานวณมูลค่าของหุ้นกู้ที่เสนอขาย ให้ใช้ราคาเสนอขายหุ้นกู้เป็นฐานในการคิดค่าธรรมเนียม

(3)  กรณีเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวัน ให้คิดในอัตรา 10,000 บาท ตามเงื่อนไขดังนี้

                          (ก)  กรณีได้รับอนุญาตให้เสนอขายเป็นโครงการ ให้ถืออัตราดังกล่าวเป็นค่าธรรมเนียมรายโครงการ

                          (ข)  กรณีได้รับอนุญาตให้เสนอขายเป็นรายปี ให้ถืออัตราดังกล่าวเป็นค่าธรรมเนียมรายปี

                          (ค)  กรณีอื่นนอกจาก (ก) หรือ (ข) ให้คิดค่าธรรมเนียมเป็นรายครั้ง                   

(4)  กรณีเสนอขายพันธบัตร ให้คิดในอัตราร้อยละ 0.02 ของมูลค่าของพันธบัตรทั้งหมดที่เสนอขาย

ในการคํานวณมูลค่าของพันธบัตรที่เสนอขาย ให้ใช้ราคาเสนอขายพันธบัตรเป็นฐานในการคิดค่าธรรมเนียม

(5)  กรณีเสนอขายหุ้นกู้แปลงสภาพ ให้คิดในอัตราร้อยละ 0.04 ของมูลค่าหุ้นกู้แปลงสภาพทั้งหมดที่เสนอขาย

ในการคํานวณมูลค่าของหุ้นกู้แปลงสภาพที่เสนอขาย ให้ใช้ราคาเสนอขายหุ้นกู้แปลงสภาพเป็นฐานในการคิดค่าธรรมเนียม

(6)  กรณีเสนอขายใบสําคัญแสดงสิทธิที่จะซื้อหุ้น

                          (ก)  หากใบสําคัญแสดงสิทธิที่จะซื้อหุ้นมีอายุไม่เกินหนึ่งปี ให้คิดในอัตราร้อยละ 0.08 ของมูลค่าของใบสําคัญแสดงสิทธิที่จะซื้อหุ้นทั้งหมดที่เสนอขายรวมกับมูลค่าของหุ้นทั้งหมดที่รองรับใบสําคัญแสดงสิทธิที่จะซื้อหุ้นที่เสนอขาย

                          (ข)  หากใบสําคัญแสดงสิทธิที่จะซื้อหุ้นมีอายุมากกว่าหนึ่งปี ให้คิดในอัตราร้อยละ 0.03 ของมูลค่าของใบสําคัญแสดงสิทธิที่จะซื้อหุ้นทั้งหมดที่เสนอขายรวมกับมูลค่าของหุ้นทั้งหมดที่รองรับใบสําคัญแสดงสิทธิที่จะซื้อหุ้นที่เสนอขาย

                          ในการคํานวณมูลค่าของใบสําคัญแสดงสิทธิที่จะซื้อหุ้นที่เสนอขาย ให้ใช้ราคาเสนอขายใบสําคัญแสดงสิทธิที่จะซื้อหุ้นนั้นเป็นฐานในการคิดค่าธรรมเนียม และในการคํานวณมูลค่าของหุ้นที่รองรับใบสําคัญแสดงสิทธิที่จะซื้อหุ้นที่เสนอขาย ให้ใช้ราคาที่จะซื้อหุ้นตามใบสําคัญแสดงสิทธิที่จะซื้อหุ้นนั้นเป็นฐานในการคิดค่าธรรมเนียม

(7)  กรณีเสนอขายใบแสดงสิทธิในการซื้อหุ้นเพิ่มทุนที่โอนสิทธิได้โดยเจ้าของใบแสดงสิทธิดังกล่าว ให้คิดในอัตราร้อยละ 0.08 ของมูลค่าของใบแสดงสิทธิในการซื้อหุ้นเพิ่มทุนที่โอนสิทธิได้ทั้งหมดที่เสนอขายรวมกับมูลค่าของหุ้นทั้งหมดที่รองรับใบแสดงสิทธิดังกล่าว

ในการคํานวณมูลค่าของใบแสดงสิทธิในการซื้อหุ้นเพิ่มทุนที่โอนสิทธิได้ที่เสนอขายให้ใช้ราคาเสนอขายใบแสดงสิทธิดังกล่าวเป็นฐานในการคิดค่าธรรมเนียม และในการคํานวณมูลค่าของหุ้นที่รองรับใบแสดงสิทธินั้น ให้ใช้ราคาที่จะซื้อหุ้นตามใบแสดงสิทธิดังกล่าวเป็นฐานในการคิดค่าธรรมเนียม

(8) กรณีเสนอขายหลักทรัพย์ที่ออกใหม่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายหลักทรัพย์ที่ออกใหม่ต่อกรรมการหรือพนักงาน ให้คิดในอัตราร้อยละ 0.02 ของมูลค่าหลักทรัพย์ทั้งหมดที่เสนอขาย 

ในการคํานวณมูลค่าของหลักทรัพย์ที่เสนอขาย ให้ใช้ราคาเสนอขายหลักทรัพย์ดังกล่าวเป็นฐานในการคิดค่าธรรมเนียม โดยในกรณีที่มีการเสนอขายใบสําคัญแสดงสิทธิที่จะซื้อหุ้น มูลค่าของหลักทรัพย์ที่เสนอขายให้รวมถึงมูลค่าของหุ้นทั้งหมดที่รองรับใบสําคัญแสดงสิทธิที่จะซื้อหุ้นที่เสนอขายด้วย  และในกรณีนี้ การคํานวณมูลค่าของหุ้นที่รองรับใบสําคัญแสดงสิทธิที่จะซื้อหุ้นที่เสนอขาย ให้ใช้ราคาที่จะซื้อหุ้นตามใบสําคัญแสดงสิทธิที่จะซื้อหุ้นนั้นเป็นฐานในการคิดค่าธรรมเนียม

(9)  กรณีเสนอขายใบสําคัญแสดงสิทธิอนุพันธ์ ให้คิดในอัตราดังนี้

                          (ก)  ใบสําคัญแสดงสิทธิอนุพันธ์ในหุ้นประเภทที่ให้สิทธิที่จะซื้อหุ้นที่ออกโดยบริษัทอื่น และจัดให้มีการฝากทรัพย์สินเต็มจํานวน 

                                        1.  หากมีอายุไม่เกินหนึ่งปี ให้คิดในอัตราร้อยละ 0.08 ของมูลค่าของใบสําคัญแสดงสิทธิอนุพันธ์ในหุ้นทั้งหมดที่เสนอขายรวมกับมูลค่าของหุ้นอ้างอิงทั้งหมดที่รองรับใบสําคัญแสดงสิทธิอนุพันธ์ในหุ้นที่เสนอขาย

                                        2.  หากมีอายุมากกว่าหนึ่งปี ให้คิดในอัตราร้อยละ 0.03 ของมูลค่าของ ใบสําคัญแสดงสิทธิอนุพันธ์ในหุ้นทั้งหมดที่เสนอขายรวมกับมูลค่าของหุ้นอ้างอิงทั้งหมดที่รองรับใบสําคัญแสดงสิทธิอนุพันธ์ในหุ้นที่เสนอขาย

                          การคํานวณมูลค่าของใบสําคัญแสดงสิทธิอนุพันธ์ในหุ้นที่เสนอขายให้ใช้ราคาเสนอขายใบสําคัญแสดงสิทธิอนุพันธ์ในหุ้นนั้นเป็นฐานในการคิดค่าธรรมเนียม และการคํานวณมูลค่าของหุ้นอ้างอิง ให้ใช้ราคาใช้สิทธิตามใบสําคัญแสดงสิทธิอนุพันธ์ในหุ้นนั้นเป็นฐานในการคิดค่าธรรมเนียม

                          (ข)  ใบสําคัญแสดงสิทธิอนุพันธ์อื่นนอกจาก (ก) ให้คิดในอัตราครั้งละ 10,000 บาท

(10) กรณีเสนอขายหลักทรัพย์ที่ออกใหม่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ ให้คิดในอัตราร้อยละ 0.02 ของมูลค่าหลักทรัพย์ทั้งหมดที่เสนอขาย แต่ต้องไม่ต่ํากว่า 100,000 บาท

                          มูลค่าหลักทรัพย์ทั้งหมดที่เสนอขาย ให้หมายถึงผลคูณของจํานวนดังต่อไปนี้

                          (ก)  จํานวนหลักทรัพย์ที่เสนอขาย 

                          (ข)  ราคาปิดในตลาดหลักทรัพย์ของหลักทรัพย์ที่เสนอซื้อ ณ วันที่แบบแสดงรายการข้อมูลการเสนอขายหลักทรัพย์มีผลใช้บังคับ และ 

                          (ค)  อัตราส่วนของจํานวนหลักทรัพย์ที่เสนอขายต่อจํานวนหลักทรัพย์ที่เสนอซื้อ

                          ในกรณีที่ไม่มีราคาตาม (ข)  ให้ใช้มูลค่าที่ประเมินโดยที่ปรึกษาทางการเงินที่อยู่ในบัญชีรายชื่อที่สํานักงานให้ความเห็นชอบ         

(11)  กรณีเสนอขายหลักทรัพย์ที่ออกใหม่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายหลักทรัพย์ที่ออกโดยบริษัทต่างประเทศให้แก่กรรมการหรือพนักงานของบริษัทต่างประเทศ บริษัทร่วม บริษัทย่อย หรือสาขาของบริษัทดังกล่าวในประเทศไทย ให้คิดในอัตราโครงการละ 50,000 บาท 

(12)  กรณีเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย ให้ใช้อัตราและวิธีการคํานวณเดียวกับที่กําหนดไว้สําหรับหลักทรัพย์อ้างอิงของใบแสดงสิทธิในผลประโยชน์ที่เกิดจากหลักทรัพย์อ้างอิงดังกล่าว

ในกรณีที่อัตราค่าธรรมเนียมที่คํานวณได้ตามวรรคหนึ่ง มีจํานวนน้อยกว่า 30,000 บาท ให้คิดค่าธรรมเนียมในอัตรา 30,000 บาท เว้นแต่เป็นค่าธรรมเนียมตามวรรคหนึ่ง (3) (9) (ข) หรือ (10)


ข้อ ๗ การคํานวณค่าธรรมเนียมการยื่นแบบแสดงรายการข้อมูลการเสนอขายหลักทรัพย์ตามข้อ 6 สําหรับกรณีที่มีการกําหนดราคาเสนอขายหลักทรัพย์ในลักษณะดังต่อไปนี้ ให้เป็นดังนี้

(1)  ในกรณีที่ราคาเสนอขายหลักทรัพย์กําหนดเป็นช่วงราคา หรือราคาเสนอขายจะไม่เท่ากันในแต่ละช่วงเวลา ให้คํานวณมูลค่าของหลักทรัพย์ที่เสนอขายโดยใช้ราคาสูงสุดที่จะเสนอขาย

(2)  ในกรณีที่ราคาเสนอขายหลักทรัพย์กําหนดเป็นสูตรซึ่งอ้างอิงกับข้อมูลในอนาคตให้คํานวณมูลค่าของหลักทรัพย์ที่เสนอขายจากสูตรดังกล่าวโดยใช้ข้อมูลในวันก่อนวันที่ต้องชําระค่าธรรมเนียมครบถ้วนของแบบแสดงรายการข้อมูลการเสนอขายหลักทรัพย์นั้น

(3)  ในกรณีที่ราคาเสนอขายกําหนดเป็นสกุลเงินตราต่างประเทศ ให้คํานวณมูลค่าของหลักทรัพย์ที่เสนอขายเป็นเงินบาทโดยใช้อัตราแลกเปลี่ยนถัวเฉลี่ยของธนาคารพาณิชย์ (อัตราซื้อตั๋วเงิน) สําหรับการแลกเปลี่ยนสกุลเงินดังกล่าว ตามที่ธนาคารแห่งประเทศไทยประกาศในวันก่อนวันที่ต้องชําระค่าธรรมเนียมครบถ้วนของแบบแสดงรายการข้อมูลการเสนอขายหลักทรัพย์นั้น


ข้อ ๘ การชําระค่าธรรมเนียมตามข้อ 6 ให้เป็นไปตามหลักเกณฑ์ดังนี้

(1)  ในกรณีที่เป็นการเสนอขายหลักทรัพย์ที่ออกใหม่อย่างต่อเนื่องแบบเป็นโครงการ ซึ่งการเสนอขายดังกล่าวมิใช่การเสนอขายครั้งแรกของโครงการนั้น ให้ผู้เสนอขายหลักทรัพย์ชําระค่าธรรมเนียมทั้งหมดตามที่กําหนดในวันที่สํานักงานได้รับแบบแสดงรายการข้อมูลการเสนอขายหลักทรัพย์ซึ่งได้ระบุรายละเอียดของข้อมูลและเอกสารหลักฐานที่ครบถ้วนถูกต้องแล้ว

 (2)  ในกรณีที่เป็นการเสนอขายหลักทรัพย์ในกรณีอื่นใดที่มิใช่กรณีตาม (1) ให้ผู้เสนอขายหลักทรัพย์ชําระค่าธรรมเนียม 30,000 บาท หรือจํานวนอื่นสําหรับกรณีที่กําหนดอัตราค่าธรรมเนียมไว้ต่ํากว่า 30,000 บาท ในวันที่สํานักงานได้รับแบบแสดงรายการข้อมูลการเสนอขายหลักทรัพย์  และถ้ายังมีส่วนที่เหลือต้องชําระอีก ให้ชําระส่วนที่เหลือให้ครบถ้วนในวันที่สํานักงานได้รับรายละเอียดของข้อมูลและเอกสารหลักฐานที่ครบถ้วนถูกต้องเกี่ยวกับราคาเสนอขายหลักทรัพย์ การจอง การจัดจําหน่าย และการจัดสรร และผู้ที่เกี่ยวข้องกับการเสนอขายหลักทรัพย์ได้ลงลายมือชื่อไว้ในแบบแสดงรายการข้อมูลการเสนอขายหลักทรัพย์ตามหลักเกณฑ์ที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์

ในกรณีที่ผู้เสนอขายหลักทรัพย์ยื่นแบบแสดงรายการข้อมูลการเสนอขายหลักทรัพย์ พร้อมกับการยื่นคําขออนุญาตเสนอขายหลักทรัพย์ที่ออกใหม่และสํานักงานไม่อนุญาตให้เสนอขายหลักทรัพย์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่สํานักงานแจ้งผลการพิจารณาคําขออนุญาตเสนอขายหลักทรัพย์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่แบบแสดงรายการข้อมูลการเสนอขายหลักทรัพย์จะมีผลใช้บังคับ ผู้เสนอขายหลักทรัพย์นั้นไม่ต้องชําระค่าธรรมเนียมส่วนที่เหลืออีก


ข้อ ๙ ค่าธรรมเนียมครั้งต่อไปตามข้อ 5(2) ให้คิดในอัตราดังนี้

(1)  ในกรณีบริษัทที่มีหน้าที่ชําระค่าธรรมเนียมมีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ให้บริษัทที่ออกหลักทรัพย์ชําระค่าธรรมเนียมเป็นรายปีตามส่วนของผู้ถือหุ้นตามงบการเงินประจํางวดการบัญชีล่าสุดที่ยื่นต่อสํานักงาน ในอัตราดังนี้

                          (ก)  บริษัทที่มีส่วนของผู้ถือหุ้นไม่ถึง 500 ล้านบาท

                                 ให้ชําระค่าธรรมเนียม                                                        50,000  บาท

                          (ข)  บริษัทที่มีส่วนของผู้ถือหุ้นตั้งแต่ 500 ล้านบาท

                                 แต่ไม่ถึง 1,000 ล้านบาท  ให้ชําระค่าธรรมเนียม               100,000  บาท

                          (ค)  บริษัทที่มีส่วนของผู้ถือหุ้นตั้งแต่ 1,000 ล้านบาทขึ้นไป

                                ให้ชําระค่าธรรมเนียม                                                        300,000  บาท

(2)  ในกรณีบริษัทอื่นนอกจาก (1) ให้บริษัทที่ออกหลักทรัพย์ชําระค่าธรรมเนียมในอัตรา 10,000 บาท 

ทั้งนี้ สํานักงานอาจเปลี่ยนแปลงอัตราที่กําหนดไว้นี้ได้ แต่จะไม่เป็นผลให้อัตราค่าธรรมเนียมที่เพิ่มขึ้นเกินกว่าร้อยละ 15 ทุกรอบระยะเวลาสามปี

ในรอบปีปฏิทินก่อนการชําระค่าธรรมเนียมตามวรรคหนึ่ง บริษัทตามวรรคหนึ่ง (1) บริษัทใดไม่เคยถูกดําเนินการเปรียบเทียบความผิดหรือถูกกล่าวโทษโดยสํานักงาน เนื่องจากไม่สามารถจัดทําและนําส่งงบการเงินหรือรายงานเกี่ยวกับฐานะการเงินและผลการดําเนินงานตามที่กฎหมายกําหนด ให้บริษัทดังกล่าวได้รับลดหย่อนค่าธรรมเนียมที่ต้องชําระในปีปัจจุบันในอัตราร้อยละ 20 ของค่าธรรมเนียมทั้งหมดที่ต้องชําระ


หมวด ๒ การเข้าถือหลักทรัพย์เพื่อครอบงํากิจการ

                                 


ข้อ ๑๐ ให้ผู้ทําคําเสนอซื้อหลักทรัพย์ชําระค่าธรรมเนียมเมื่อมีการยื่นคําเสนอซื้อหลักทรัพย์ต่อสํานักงาน เว้นแต่เป็นการทําคําเสนอซื้อหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ

ค่าธรรมเนียมคําเสนอซื้อหลักทรัพย์ให้คิดตามมูลค่าของหลักทรัพย์ที่เสนอซื้อตามอัตราดังนี้

(1)  หลักทรัพย์ที่เสนอซื้อมีมูลค่าไม่ถึง 10 ล้านบาท           

      ให้ชําระค่าธรรมเนียม                                                    50,000   บาท

(2)  หลักทรัพย์ที่เสนอซื้อมีมูลค่าตั้งแต่ 10 ล้านบาท           

      แต่ไม่ถึง 100 ล้านบาท  ให้ชําระค่าธรรมเนียม              100,000   บาท

(3)  หลักทรัพย์ที่เสนอซื้อมีมูลค่าตั้งแต่ 100 ล้านบาทขึ้นไป              

      ให้ชําระค่าธรรมเนียม                                                   500,000   บาท

ในการคํานวณมูลค่าของหลักทรัพย์ที่เสนอซื้อ ให้ใช้ราคาเสนอซื้อหลักทรัพย์ คูณด้วยจํานวนหลักทรัพย์สูงสุดที่กําหนดไว้ในคําเสนอซื้อ

ในกรณีที่ผู้ทําคําเสนอซื้อแก้ไขราคาเสนอซื้อหรือจํานวนหลักทรัพย์ที่เสนอซื้อจนเป็นผลให้ค่าธรรมเนียมที่ผู้ทําคําเสนอซื้อต้องชําระมีอัตราที่สูงขึ้นจากอัตราเดิมที่ได้ชําระไว้ ให้ผู้ทําคําเสนอซื้อหลักทรัพย์ชําระค่าธรรมเนียมส่วนที่เพิ่มในวันที่สํานักงานได้รับแบบแก้ไขหรือเพิ่มเติมข้อมูลในคําเสนอซื้อหลักทรัพย์


ข้อ ๑๑ ค่าธรรมเนียมคําขอผ่อนผันที่ยื่นตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ให้เป็นไปตามอัตราดังนี้

(1)  คําขอผ่อนผันการทําคําเสนอซื้อหลักทรัพย์ทั้งหมด

      ของกิจการโดยอาศัยมติที่ประชุมผู้ถือหุ้นของ 

      กิจการ (whitewash)                                  คําขอละ   50,000   บาท

(2)  คําขอผ่อนผันที่อยู่ในอํานาจพิจารณาของ

      คณะอนุกรรมการวินิจฉัยการเข้าถือหลักทรัพย์

      เพื่อครอบงํากิจการ                                    คําขอละ   50,000   บาท

(3)  คําขอผ่อนผันที่อยู่ในอํานาจพิจารณาของ

      สํานักงาน                                                   คําขอละ   10,000   บาท


หมวด ๓ ธุรกิจหลักทรัพย์

                       


ข้อ ๑๒ ค่าธรรมเนียมคําขออนุญาตจัดตั้งสํานักงานผู้แทนของบริษัทหลักทรัพย์ซึ่งจัดตั้งและประกอบธุรกิจหลักทรัพย์ตามกฎหมายต่างประเทศ ให้คิดในอัตรา 25,000 บาท ต่อหนึ่งสํานักงานผู้แทน


ข้อ ๑๓ คําขอขึ้นทะเบียนและคําขอต่ออายุการขึ้นทะเบียนเป็นเจ้าหน้าที่การตลาดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการขึ้นทะเบียนเจ้าหน้าที่การตลาด คําขอละ 1,000 บาท


ข้อ ๑๔ คําขอรับความเห็นชอบเป็นผู้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุนให้ผู้ยื่นคําขอชําระค่าธรรมเนียมในวันที่ยื่นคําขอ ตามอัตราดังนี้

(1)  กรณีผู้ขอรับความเห็นชอบเป็นบุคคลธรรมดา          คําขอละ      300   บาท

(2)  กรณีผู้ขอรับความเห็นชอบเป็นนิติบุคคล                 คําขอละ   5,000  บาท

(3)  คําขอออกบัตรประจําตัวใหม่   เนื่องจากบัตรหมดอายุ ชํารุด หรือหาย มีการเปลี่ยนแปลงข้อมูลในบัตร ฯลฯ        คําขอละ     100   บาท


ข้อ ๑๕ คําขออนุญาตตั้งผู้ให้คําแนะนําตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการอนุญาตให้บริษัทที่ปรึกษาการลงทุนตั้งผู้ให้คําแนะนํา คําขอละ 200 บาท


ข้อ ๑๖ คําขอความเห็นชอบเป็นนักวิเคราะห์การลงทุนในหลักทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดให้มีและการให้ความเห็นชอบนักวิเคราะห์การลงทุนในหลักทรัพย์ และมาตรฐานการปฏิบัติงาน คําขอละ  200 บาท


หมวด ๔ การจัดการกองทุนรวม

                                 


ข้อ ๑๗ ในหมวดนี้

“กองทุนรวม” หมายความว่า  กองทุนรวมปิดและกองทุนรวมเปิด

“เงินทุนจดทะเบียน” หมายความว่า  เงินทุนที่บริษัทจัดการได้รับจากการจําหน่ายหน่วยลงทุนและนํามาจดทะเบียนไว้กับสํานักงาน

“เงินทุนโครงการ” หมายความว่า  วงเงินที่สํานักงานอนุมัติให้จัดตั้งและจัดการกองทุนรวมซึ่งระบุไว้ในโครงการจัดการกองทุนรวม


ข้อ ๑๘ ค่าธรรมเนียมการจดทะเบียนและการยื่นคําขอต่าง ๆ ของธุรกิจหลักทรัพย์ประเภทการจัดการกองทุนรวม ให้เป็นไปตามอัตราดังนี้

(1)  คําขอจัดตั้งกองทุนรวม       คําขอละ  25,000  บาท

(2) คําขอแปรสภาพโครงการลงทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ให้เป็นกองทุนรวม คําขอละ     1,000 บาท

(3) การจดทะเบียนกองทุนรวม  ให้คํานวณจาก

                          (ก) จํานวนเงินทุนจดทะเบียนในกรณีที่เป็นกองทุนรวมปิด หรือ (ข) จํานวนเงินทุนจดทะเบียน

                                ในกรณีที่เป็นกองทุนรวมเปิดซึ่งระบุไว้ในโครงการจัดการกองทุนรวมว่าจะเสนอ

                                ขายหน่วยลงทุนเพียงครั้งเดียว หรือ (ค) จํานวนเงินทุนโครงการในกรณีที่เป็นกองทุนรวมเปิดกรณีอื่นใดนอกจากกรณีตาม (ข)

                                 โดยทุกจํานวนเงิน 100 ล้านบาทหรือเศษของ 100 ล้านบาท ให้คิดในอัตรา  1,000 บาท 

                                 แต่เมื่อรวมกันแล้วต้องไม่เกิน                                                                    50,000 บาท

(4)   การจดทะเบียนเพิ่มจํานวนเงินทุน  ให้คํานวณจาก

                          (ก) จํานวนเงินทุนจดทะเบียนที่เพิ่มขึ้นในกรณีที่เป็นกองทุนรวมปิด หรือ (ข) จํานวนเงินทุนโครงการที่เพิ่มขึ้น

                                ในกรณีที่เป็นกองทุนรวมเปิด หรือ  (ค) ส่วนต่างระหว่างจํานวนเงินทุนโครงการและจํานวนเงินทุนจดทะเบียน

                                ในกรณีที่เป็นการเปลี่ยนจากกองทุนรวมปิดเป็นกองทุนรวมเปิด หรือเปลี่ยนจากกองทุนรวมเปิดที่เสนอขาย

                                หน่วยลงทุนเพียงครั้งเดียวเป็นกองทุนรวมเปิดที่เสนอขายหน่วยลงทุนเพิ่มเติมได้ โดยทุกจํานวนเงิน 100 ล้านบาท 

                                หรือเศษของ 100 ล้านบาท ให้คิดในอัตรา                                                       1,000  บาท

                                แต่เมื่อรวมกันแล้วต้องไม่เกิน                                                                       50,000  บาท

(5) คําขอรับใบแทนหลักฐานการรับจดทะเบียนหรือหลักฐานการเปลี่ยนแปลงการจดทะเบียน   ฉบับละ  500 บาท 

(6)   คําขอตรวจเอกสารของแต่ละกองทุนรวม                                                                           คําขอละ   50 บาท


หมวด ๕ สมาคมที่เกี่ยวเนื่องกับธุรกิจหลักทรัพย์

                             


ข้อ ๑๙ ค่าธรรมเนียมการจดทะเบียนหรือการยื่นคําขอเกี่ยวกับสมาคมที่เกี่ยวเนื่องกับธุรกิจหลักทรัพย์ ให้เป็นไปตามอัตราดังนี้

(1)  การจดทะเบียนแก้ไขหรือเพิ่มเติมข้อบังคับสมาคม

      ที่เกี่ยวเนื่องกับธุรกิจหลักทรัพย์                             ครั้งละ        500 บาท

(2)  การจดทะเบียนตั้งหรือเปลี่ยนแปลงกรรมการสมาคม

      ที่เกี่ยวเนื่องกับธุรกิจหลักทรัพย์                             คนละ           500 บาท

(3)  คําขอรับใบแทนใบอนุญาตสมาคมที่เกี่ยวเนื่อง

      กับธุรกิจหลักทรัพย์                                                ฉบับละ        200 บาท

(4)  คําขอให้ออกหนังสือรับรองรายการจดทะเบียน

      ของสมาคมที่เกี่ยวเนื่องกับธุรกิจหลักทรัพย์            ฉบับละ        200 บาท

(5)  คําขอตรวจเอกสารของแต่ละสมาคมที่เกี่ยวเนื่องกับ

      ธุรกิจหลักทรัพย์                                                     คําขอละ        50  บาท


หมวด ๖ อื่น ๆ

                            


ข้อ ๒๐ คําขอรับความเห็นชอบเป็นผู้รับฝากทรัพย์สินของกองทุนส่วนบุคคล

ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล คําขอละ  35,000  บาท

คําขอต่ออายุการให้ความเห็นชอบเป็นผู้รับฝากทรัพย์สินตามประกาศดังกล่าวคําขอละ  15,000  บาท


ข้อ ๒๑ คําขอความเห็นชอบเป็นสถาบันจัดอันดับความน่าเชื่อถือตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุน คําขอละ 500,000 บาท

การชําระค่าธรรมเนียมการยื่นคําขอตามวรรคหนึ่ง ให้ผู้ยื่นคําขอชําระในวันที่ยื่นคําขอเป็นจํานวนเงิน 50,000 บาท และให้ชําระส่วนที่เหลือเมื่อได้รับความเห็นชอบจากสํานักงาน


ข้อ ๒๒ คําขอความเห็นชอบเป็นบริษัทจัดอันดับกองทุนรวมตามประกาศ

คณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบธุรกิจการจัดอันดับกองทุนรวม คําขอละ 10,000 บาท เว้นแต่ผู้ยื่นคําขอเป็นบุคคลที่ได้รับความเห็นชอบจากสํานักงานให้เป็นสถาบันจัดอันดับความน่าเชื่อถือ ให้ได้รับยกเว้นค่าธรรมเนียม


ข้อ ๒๓ คําขอความเห็นชอบเป็นบริษัทประเมินมูลค่าทรัพย์สินหรือผู้ประเมินหลักตามประกาศว่าด้วยการให้ความเห็นชอบบริษัทประเมินมูลค่าทรัพย์สิน ให้ผู้ยื่นคําขอชําระค่าธรรมเนียมในวันที่ยื่นคําขอตามอัตราดังนี้

(1)   คําขอความเห็นชอบบริษัทประเมินมูลค่าทรัพย์สิน     คําขอละ   50,000  บาท

(2)   คําขอความเห็นชอบผู้ประเมินหลัก                             คนละ       10,000  บาท

       เว้นแต่เป็นคําขอความเห็นชอบผู้ประเมินหลักคนที่ 1 ถึงคนที่ 4  ให้ได้รับยกเว้นค่าธรรมเนียม


ข้อ ๒๔ คําขอความเห็นชอบเป็นที่ปรึกษาทางการเงินตามประกาศว่าด้วยการให้ความเห็นชอบที่ปรึกษาทางการเงิน และขอบเขตการดําเนินงาน คําขอละ 250,000 บาท โดยให้ชําระครั้งแรกในวันยื่นคําขอเป็นจํานวนเงิน 50,000 บาท และให้ชําระส่วนที่เหลือเป็นจํานวน 200,000 บาท ภายในวันที่ได้รับความเห็นชอบ


ข้อ ๒๕ คําขอความเห็นชอบเป็นผู้สอบบัญชีตามประกาศว่าด้วยการให้ความเห็นชอบผู้สอบบัญชี คําขอละ 25,000 บาท โดยให้ชําระครั้งแรกในวันยื่นคําขอเป็นจํานวนเงิน 5,000 บาท และให้ชําระส่วนที่เหลือเป็นจํานวนเงิน 20,000 บาท ภายในวันที่ได้รับความเห็นชอบ


ข้อ ๒๖ คําขอคัดสําเนาหรือขอให้ถ่ายเอกสาร พร้อมทั้งคํารับรอง หน้าละ 50 บาท


บทเฉพาะกาล - บทเฉพาะกาล

                          


ข้อ ๒๗ ให้การลดอัตราค่าธรรมเนียมการยื่นแบบแสดงรายการข้อมูลตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 45/2545  เรื่อง  การลดอัตราค่าธรรมเนียมการยื่นแบบแสดงรายการข้อมูล ลงวันที่ 12 ธันวาคม พ.ศ. 2545 มีผลใช้บังคับต่อไป โดยในกรณีที่ประกาศดังกล่าวอ้างอิงค่าธรรมเนียมตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 10/2541 เรื่อง  การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 10 เมษายน พ.ศ. 2541 ให้ถือว่าเป็นการอ้างอิงค่าธรรมเนียมประเภทเดียวกันที่กําหนดตามประกาศนี้ โดยอนุโลม


ผู้มีอํานาจลงนาม -   ประกาศ  ณ   วันที่ 7 กรกฎาคม พ.ศ. 2547 

 

          

                                                       (นายธีระชัย  ภูวนาถนรานุบาล)

                                                                  เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์